        ROMÂNIA                                                       

    JUDEŢUL IAŞI                       
MUNICIPIUL PAŞCANI                                                 

  CONSILIUL LOCAL                                                            

HOTĂRÂRE
privind aprobarea 
REGULAMENTULUI DE ORGANIZARE ŞI FUNCŢIONARE

al Comisiei Tehnice de Organizare a Circulatiei in municipiul Pascani

  Consiliul Local al municipiului Paşcani, judeţul Iaşi;

 Avand in vedere referatul  comun nr. 19504/6.11.2008,  intocmit de Compartimentul Patrimoniu si Contracte si de Serviciul Urbanism, Amenajarea Teritoriului, Disciplina in Constructii din cadrul aparatului de specialitate al primarului;

Avand in vedere raportul de avizare al  Comisiei  juridice, ordine publica, drepturile omului si libertati cetatenesti  din  cadrul Consiliului  Local  al municipiului  Pascani;
           In baza dispozitiilor OUG 195/2002, privind circulatia pe drumurile publice, republicata, cu modificarile si completarile ulterioare;

Avand in vedere Ordonanta de urgenta a Guvernului nr. 109/2005 privind transporturile rutiere, cu modificarile si completarile ulterioare;

Având in vedere H.C.L. nr. 112/ 20.07.2008, privind constituirea Comisiei Tehnice de Organizare a Circulatiei in municipiul Pascani;

In conformitate cu prevederile  art. 36 alin. (1), alin. (2) lit. d) ,  ale alin. (6) lit. a) pct. 13  si ale art. 115 alin. (1) lit. b) din Legea 215/2001, privind administratia publica locala, republicata, cu modificarile si completarile ulterioare;
In temeiul art. 45 alin. (1) din  Legea 215/2001, privind administratia publica locala, republicata, cu modificarile si completarile ulterioare,

HOTĂRĂŞTE :

           Art. 1  Se aprobă Regulamentul de organizare şi funcţionare a Comisiei Tehnice de Organizare a Circulatiei in municipiul Pascani, conform   anexei 1, parte integrantă din prezenta hotărâre. 



Art. 2  Membri Comisiei Tehnice de Organizare a Circulatiei vor asigura ducerea la îndeplinire a prevederilor prezentei hotărâri. 

Art. 3   Prezenta hotărâre se comunică în copie:

· Instituţiei Prefectului judeţului Iaşi;
· Primarului municipiului Paşcani ;

· Membrilor Comisiei Tehnice de Organizare a Circulatiei in municipiul Pascani;

· Mass-media.

    PREŞEDINTE DE ŞEDINŢĂ,                                CONTRASEMNEAZĂ,  

     Consilier,                                                                             SECRETAR,      

                 COSTICA PANZARU                                      MIRCEA ZUZAN                                                                                           

Nr.    172
Din : 12.11.2008
                Anexa 1
 la H.C.L.  nr. 172   din 12.11.2008
REGULAMENTUL 
de organizare şi funcţionare a Comisiei Tehnice de Organizare a circulatiei in municipiul Pascani
CAPITOLUL I 
DISPOZIŢII GENERALE 
ART.1. Comisia Tehnica de Organizare a Circulatiei in municipiul Pascani, denumita in continuare Comisia, este stabilita conform Hotararii Consiliului Local nr. 112 din 20.07.2008.
ART. 2. Prezentul regulament stabileste obiectivele principale care trebuie indeplinite constant de catre Comisie in cadrul activitatilor sale:
· asigurarea unei circulatii rutiere si pietonale fluente si sigure pe raza municipiului Pascani;

· impunerea masurilor de siguranta a circulatiei pe timpul executarii unor lucrari tehnico-edilitare;

· aplicarea masurilor ecologice privind diminuarea poluarii ce rezulta din traficul rutier.
CAPITOLUL II 
ORGANIZARE SI FUNCTIONARE
ART. 3. (1)Componenta Comisiei este stabilita prin H.C.L. mentionata la art. 1;
                       (2) Comisia are un presedinte, un secretar si membri componenti.
ART. 4. La sedintele Comisiei pot lua parte si alte persoane interesate care isi anunta intentia de participare in timp util.
ART. 5. (1)Comisia isi desfasoara activitatea in sedinte ordinare, organizate o data pe luna si in sedinte extraordinare, organizate ori de cate ori se impune acest lucru; 
                     (2) Convocarea sedintelor se face de presedintele Comisiei prin secretarul acesteia;

                     (3) Membrii Comisiei vor primi, prin grija secretarului, ordinea de zi pentru sedinta, insotita de documentele necesare cu minim 3 zile inainte;

                     (4)  Ordinea de zi se intocmeste de catre secretarul Comisiei in urma centralizarii materialelor primate spre dezbatere, in baza acordului presedintelui Comisiei;

                     (5) Ordinea de zi se aproba de catre membrii Comisiei in cadrul fiecarei sedinte.
ART. 6. (1)Lucrările Comisiei sunt conduse de Preşedintele Comisiei. 
     (2)Sedintele se desfasoara in prezenta majoritatii membrilor.
ART. 7.(1) Lucrările Comisiei se consemnează într-un proces verbal. 
    (2) Procesul verbal se semnează de către toţi membrii;

    (3) În caz de refuz, se va face menţiune, motivand refuzul. 
ART. 8.Comisia poate prezenta, la solicitarea Consiliului Local , un raport asupra activitatii desfasurata pe o anumita perioada de timp.
CAPITOLUL III 
OBIECTUL DE ACTIVITATE
        ART. 9. Domeniile de activitate ale Comisiei sunt urmatoarele:
- asigurarea respectarii reglementarilor locale si nationale privind transportul rutier pe raza municipiuli Pascani;
- reglementarea circulatiei: parcari, blocari/deblocari, stationari si opriri pe strazi a vehiculelor;
- elaborarea de proiecte de hotarare specifice, de reglementari privind desfasurarea transportului rutier in conditii de securitate, siguranta circulatiei si calitatea serviciilor;

- eliberarea de avize consultative privind proiectele de hotarari ale consiliului local in domeniul de activitate al Comisiei, privind realizarea lucrarilor tehnico-edilitare care pot afecta circulatia, privind planurile de organizare a circulatiei in municipiul Pascani, traseele de deplasare a autovehiculelor care transporta marfuri periculoase pe raza municipiului Pascani, cat si pentru documentatiile tehnice pentru construirea sau modernizarea infrastructurii rutiere
- propuneri de buget pentru activitati ce privesc circulatia si siguranta rutiera;
- propuneri legate de asigurarea intretinerii si reabilitarii drumurilor publice, instalarea semnelor de circulatie;
- masuri pentru imbunatatirea starii tehnice a drumurilor, in vederea dezvoltarii infrastructurii;

- masuri pentru exploatarea optima a retelei de drumuri;

- organizarea, indrumarea si controlarea aplicarii semnalizarii rutiere, potrivit necesitatilor municipiului pascani destinate sigurantei circulatiei;

- optimizarea traseelor mijloacelor de transport in comun, respective propunei pentru amplasarea statiilor acestora;

- propuneri privind includerea unor fapte la regimul contraventiilor si stabilirea de sanctiuni;
- stabilirea de reglementari referitoare la regimul de acces , circulatie, stationare si parcare pentru diferite categorii de vehicole;

- stabilirea de masuri pentru amenajarea de trotuare si drumuri laterale pentru circulatia pietonilor si pentru piste pentru biciclete;
- propuneri privind realizarea de amenajari rutiere in scopul determimarii pietonilor si conducatorilor de vehicule sa respecte semnificatia semnalizarii rutiere.
CAPITOLUL IV 
DISPOZIŢII FINALE SI TRANZITORII
       ART. 10. Comisia colaboreaza pentru buna desfasurare a activitatilor cu Serviciul Politia Rutiera a municipiului Pascani, precum si cu alte institutii de specialitate.
       ART. 11. Comisia inainteaza proiectele de hotarare spre avizare Serviciului Politiei Rutiera din cadrul Inspectiratului de Politie Judetean Iasi.
       ART. 12. Prezentul regulament poate fi modificat sau completat in conformitate cu legislatia in vigoare.

